הוא שם ידיים על הפנים, מסתירות את העיניים לא לראות, לא לשמוע, גם בתוך החושך הכי גדול בחשיכה מסתתרות המפלצות האמיתיות הוא כבר לא יודע אם הם שם, או בתוך ראשו. הוא לוכד זבובים בתוך צנצנת גדולה הוא מביט בהם כשהם חגים בטירוף בפנים, ואז משחרר אותם. הוא היה ילד הוא ראה בשלג כלבי-זאב, פראיים הוא היה בתוך מכונית הם היו קרובים ורחוקים. כשהוא מביט במראה הוא לא רואה את פניו במקומם יש חור. איש הצל והחשיכה היה חברו הטוב הם עמדו ליד המכונית והביטו בירח שוקע בים ידו של איש הצל והחשיכה חיבקה את כתפו. הוא יושב בתוך הים, בתוך החול, על כיסא עץ מתקפל הוא מרגיש כמו משהו לא טוב בתחפושת של משהו טוב. לבוש היטב בבגדי-עבודה הוא יושב על ארגז פלסטיק אין לאן ללכת, ושום-דבר לא חשוב ולא משנה. הוא היה ילד יחד עם ילד עם ראש נייר הוא היה מביט וצופה הילד לידו היה ילד עם שקית נייר על הראש, בנייר חורים לעיניים ולפה הוא היה ילד עם אצבעות בצורת עיגול סביב העיניים.